EL
25.5.2023
Επίσημη Εφημερίδα της Ευρωπαϊκής Ένωσης
C 184/29
1.3.
Αντί της μείωσης του προσωπικού, η ανάπτυξη και η λειτουργία ψηφιακών υπηρεσιών θα δημιουργήσει, αρχικά, πρόσθετες ανάγκες σε προσωπικό.
Η επαρκής στελέχωση αποτελεί προϋπόθεση για την επιτυχία του ψηφιακού μετασχηματισμού.
1.4. Η ΕΟΚΕ αναγνωρίζει με ικανοποίηση ότι η ψηφιοποίηση των δημόσιων υπηρεσιών αναπτύχθηκε σημαντικά κατά τη διάρκεια της πανδημίας. 1.5.
Η ΕΟΚΕ υποστηρίζει τη δημιουργία ενός μοντέλου διαχείρισης της πολιτικής αυτής, το οποίο θα αποτελείται από δύο βασικά όργανα: το Συμβούλιο της διαλειτουργικής Ευρώπης και την κοινότητα της διαλειτουργικής Ευρώπης.
1.6. Η ΕΟΚΕ εκφράζει την ικανοποίησή της για το γεγονός ότι η ανακοίνωση προβλέπει την ανάπτυξη πειραματικών λύσεων που θα επιτρέπουν τη δημιουργία συμπράξεων μεταξύ του δημόσιου τομέα και καινοτόμων επιχειρήσεων τεχνολογίας και νεοφυών επιχειρήσεων, με στόχο τη δημιουργία καινοτόμων πειραματικών λύσεων, οι οποίες θα μπορούν να εφαρμόζονται στις δημόσιες υπηρεσίες και να χρησιμοποιούνται από κοινού μεταξύ δημόσιων υπηρεσιών.
1.7. Η ΕΟΚΕ θεωρεί σημαντικό, στα μελλοντικά προγράμματα χρηματοδότησης έργων για τη διαλειτουργικότητα των δημόσιων υπηρεσιών, η ανάθεση τους να εξαρτάται από την υιοθέτηση των αρχών και των δομών που συνιστά το Ευρωπαϊκό Πλαίσιο Διαλειτουργικότητας. 1.8.
Μολονότι εκφράζει την ικανοποίησή της για το γεγονός ότι η διαδικασία αυτή εντάσσεται στο πλαίσιο της λεγόμενης διττής μετάβασης, η ΕΟΚΕ προειδοποιεί ότι ορισμένες τεχνολογικές λύσεις ψηφιοποίησης ενδέχεται να είναι ιδιαίτερα ενεργοβόρες.
1.8.1.
Η ΕΟΚΕ πιστεύει ότι, με τις αναγκαίες προφυλάξεις βέβαια, η προστασία των δεδομένων δεν πρέπει να αποτελεί εμπόδιο στη δημιουργία νέων διαλειτουργικών λύσεων, είτε από δημόσιες υπηρεσίες είτε από ιδιωτικές.
1.8.2.
Από την άλλη πλευρά, η ΕΟΚΕ πιστεύει ότι η πρόσβαση στα δεδομένα, τόσο για τους πολίτες, όσο και για τις επιχειρήσεις και για άλλες δημόσιες υπηρεσίες, θα πρέπει να υπόκειται σε διάφορα επίπεδα αδειοδότησης, ώστε να διασφαλίζεται η εμπιστευτικότητα και να παρέχονται μόνο τα απολύτως αναγκαία δεδομένα.
2.
Ιστορικό 2.1.
Η δημιουργία μιας εσωτερικής αγοράς, δηλαδή ενός χώρου ελεύθερης κυκλοφορίας των προσώπων, των εμπορευμάτων, των υπηρεσιών και των κεφαλαίων, απαιτεί την άρση όλων των υφιστάμενων εθνικών φραγμών.
2.2. Από την ίδρυσή της και, πιο πιεστικά, μετά τη δημιουργία της ενιαίας αγοράς, η Ευρωπαϊκή Ένωση προσπάθησε να άρει κάθε είδους φραγμούς που μπορεί να παρεμποδίζουν τη δημιουργία μιας πραγματικής εσωτερικής αγοράς. 2.3.
Για να υπάρξει μια πραγματική εσωτερική αγορά, είναι απαραίτητο οι πολίτες και οι επιχειρήσεις να έχουν εύκολη και ταχεία πρόσβαση και αλληλεπίδραση με τις δημόσιες υπηρεσίες στα κράτη μέλη, είτε σε τοπικό ή περιφερειακό είτε σε εθνικό επίπεδο.
2.4. Από την άλλη πλευρά, η ύπαρξη ενός ανοικτού χώρου, όπως ο ευρωπαϊκός, απαιτεί την ανταλλαγή δεδομένων και τη συνεργασία μεταξύ οργάνων των κρατικών δημόσιων υπηρεσιών όλων των επιπέδων.
2.5. Από τη δεκαετία του ενενήντα του περασμένου αιώνα, η Επιτροπή επεδίωξε να λάβει μέτρα για την οικοδόμηση και τη δημιουργία διαλειτουργικότητας (1), ή μάλλον διασυνδεσιμότητας, μεταξύ των διαφόρων δημόσιων υπηρεσιών των κρατών μελών (2).
(1)
(2)
Η διαλειτουργικότητα του δημόσιου τομέα ορίζεται ως «[...] αυτή που παρέχει στις διοικήσεις τη δυνατότητα να συνεργάζονται και να έχουν δημόσιες υπηρεσίες που μπορούν να λειτουργούν σε διασυνοριακό, διατομεακό και διοργανικό επίπεδο».
Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών σχετικά με μια ενισχυμένη πολιτική για τη διαλειτουργικότητα του δημόσιου τομέα — Σύνδεση δημόσιων υπηρεσιών, στήριξη δημόσιων πολιτικών και παροχή δημόσιων οφελών — Προς μια «διαλειτουργική Ευρώπη».
Με την απόφαση αριθ.
1719/1999/ΕΚ του Ευρωπαϊκού Κοινοβουλίου και του Συμβουλίου, η Επιτροπή δρομολόγησε πρωτοβουλία για τη διαλειτουργικότητα των δημόσιων υπηρεσιών, η οποία συνίστατο σε μια σειρά προσανατολισμών, συμπεριλαμβανομένου του προσδιορισμού σχεδίων κοινού ενδιαφέροντος για τα διευρωπαϊκά δίκτυα ηλεκτρονικής ανταλλαγής δεδομένων μεταξύ δημόσιων υπηρεσιών.